Beatrix vu Lëtzebuerg
D'Beatrix (oder Béatrice) vu Lëtzebuerg, gebuer 1305 a gestuerwen den 11. November 1319, war duerch hiert Bestietnes mam Károly I. vun Ungarn Kinnigin vun Ungarn, Kroatien an Dalmatien.

Si war d'Duechter vum spéidere réimessch-däitsche Keeser Heinrich VII. a senger Fra Marguerite vu Brabant.

Mat 13 Joer, de 24. Juni 1318, gouf si mam Károly I. vun Ungarn, Kinnek vun Ungarn, Kroatien an Dalmatien, bestuet, dräi Joer nodeems deem seng éischt Fra, d'Maria vu Beuthen, gestuerwe war. Mat dësem Bestietnes sollt d'Dynastie vun de Lëtzebuerger mat engem wichtegen ëstlechen Noper verbonne ginn.

Den 11. Oktober 1319 huet d'Beatrix eng Duechter gebuer, déi awer nëmme just e puer Stonne gelieft huet. Och d'Beatrix selwer ass ee Mount drop, un de Follge vun där Gebuert, gestuerwen. Si gouf an der Kathedral vu Varaždin begruewen.

Ee Joer no hirem Doud huet de Karol sech mat der Elisabeth vu Polen bestuet.

Literatur 
 Brigitte Sokop: Stammtafeln europäischer Herrscherhäuser. 3. Aufl. Wien 1993.

Um Spaweck

Kinniginne vun Ungarn
Haus Limburg-Lëtzebuerg
Gebuer 1305
Gestuerwen 1319